
[bookmark: _GoBack]A Vizslási Közösségi Színtér és Könyvtár szabályzata és házirendje
1. A Vizslási Közösségi Színtér és Könyvtár Vizslás Község Önkormányzatának felügyelete alapján működik.
2. A házirend az intézmény dolgozóira, és a helyiségeket igénybe vevőkre egyaránt kiterjed.
3. Az épület nyitva tartása:
- hétfő: SZABADNAP
- kedd: 8.00-12.00 között
- szerda: SZABADNAP
- csütörtök: 16.00-20.00 óra között
- péntek: SZABADNAP
- szombat: 9.00-13.00 óra között
- vasárnap: SZÜNNAP
A nyitvatartásitól eltérő használata is lehetséges.
4. Az intézményt a hivatalos nyitvatartási időben minden érdeklődő látogathatja, szolgáltatásait a házirend feltételeinek kötelező betartásával veheti igénybe.
5. A szervezett közösségi programokon a Közösségi Színteret és Könyvtárat annak rendeltetése szerint minden érdeklődő igénybevételi szándék bejelentése nélkül szabadon használhatja.
6. Az előzetes bejelentéssel történő igénybevételt a polgármesternél vagy a közösségi színtér munkatársánál lehet bejelenteni; az igénybevétel teljeskörű felelősség vállalásával történhet. A feltételekről és a bérleti díjról az önkormányzat teremhasználati szabályzatában foglaltak az irányadók. Az intézmény helyiségeinek használatára minden helyi lakosnak joga van, amennyiben azt kulturális-, szabadidős tevékenység-, sport-, vagy rendezvény céljára kívánja igénybe venni. Az intézmény rendelkezésre áll civil szervezetek, intézmények, az önkormányzat és magánszemélyek által szervezett rendezvényekre. Az intézmény helyt ad továbbá bemutatóknak, vásároknak, előadásoknak, kiállításoknak.
7. A Közösségi Ház helyiségeiben minden látogató köteles a közösségi és társas élet szabályait betartani, kulturált magtartást tanúsítani.
8. 14 év alattiak csak felnőtt kísérővel és felügyelete mellett használhatják az intézményt.
9. A Közösségi Színtérként működő helyiségek közösségi célokat szolgálnak, ezért védelmük, berendezésük és felszerelésük anyagi felelősséggel történő használata, a tisztaság és rend megóvása minden látogató kötelessége.
10. Tanfolyamokon, szakkörökön csak a csoport tagjai tartózkodhatnak. A foglalkozásvezetőknek, illetve az intézmény dolgozóinak kötelességük távozáskor az általuk használt berendezéseket kikapcsolni, a helyiségeket bezárni.


11. Az épület egész területén TILOS a dohányzás. Dohányozni csak a dohányzása kijelölt helyen szabad.
12. Az épületben működő iroda- és raktárhelyiségekbe idegeneknek belépni tilos!
13. A színpadot és a technikai felszereléseket használni csak a közművelődési szakember engedélyével és felügyeletével lehet.
14. Az intézménybe behozott (személyes) tárgyakért felelősséget nem vállalunk.
15. A Közösségi Színtérben történő eseményeken fénykép- és videofelvételek készülhetnek, melyek a helyi és a közösségi médiában megjelenhetnek. Amennyiben a látogató nem járul hozzá a felvételkészítéshez, a Közösségi Színtér munkatárshoz fordulhat. 
16. A házirendben nem rögzített kérdések tekintetében a fenntartó dönt.
A Közösségi Színtér és Könyvár igénybevétele:
A Közösségi Színtér és Könyvárat minden érdeklődő látogathatja, igénybe veheti szolgáltatásait, berendezéseit és más eszközeit. Az igénybevétel előzetes egyeztetés alapján, teljeskörű felelősség vállalásával történhet az alábbiak szerint:
1. A Közösségi Ház helyiségeinek igénybevételi szándékát legalább 5 nappal a tervezett igénybevétel előtt kell kezdeményezni. Több kérelmező esetében a helyiséghasználatot a közösségi színtér munkatársa koordinálja.
2. Az Önkormányzat természetbeni juttatásként a községben működő önszerveződő közösségek közösségi célra részére díjmentesen biztosíthatja a Közösségi Ház helyiségeinek igénybevételét. Más szervezetek vonatkozásában az Önkormányzat dönt a helyiségek díjmentes igénybevételének lehetőségéről.
3. Díjköteles tevékenységek, szolgáltatások:
- gazdasági tevékenység, minden egyéb üzleti célú vállalkozás;
- magánszemélyek részére az általuk szervezett magáncélú rendezvények megtartása;
- a nem önkormányzat által, valamint a nem a községben működő civil szervezetek által szervezett
zenés, táncos rendezvények;
- minden olyan kulturális tevékenység, amely a Közösségi Színtér éves jóváhagyott költségvetésén
túl az önkormányzatnak közvetlen kiadással jár.

4. A Közösségi Ház használata során a Házirend betartása kötelező.
[image: ]Ez a szabályzat a helyi közművelődésről szóló Vizslás Község Önkormányzat Képviselő-testületének önkormányzati rendeletével lép hatályba  2024.12.08-án.

